ദേശീയതയെ അപമാനിച്ചു, ദേശീയ പതാക തലതിരിച്ച് ഉയര്ത്തിയ സംഭവത്തില് കെ. സുരേന്ദ്രനെതിരെ കേസ് തിരുവനന്തപുരം: സ്വാതന്ത്ര്യ ദിനാഘോഷത്തിന്റെ ഭാഗമായി ഇന്ന് രാവിലെ ബി.ജെ.പി. സംസ്ഥാന കമ്മിറ്റി ഓഫീസില് ദേശീയ പതാക തലതിരിച്ച് ഉയര്ത്തിയ സംഭവത്തില് ബിജെപി സംസ്ഥാന അധ്യക്ഷന് കെ. സുരേന്ദ്രനെതിരെ കേസെടുത്തു. തിരുവനന്തപുരം മ്യൂസിയം പോലീസ് ആണ് ദേശീയതയെ അപമാനിക്കുന്ന തരത്തില് പെരുമാറിയെന്ന കാരണത്താല് സുരേന്ദ്രനും, കണ്ടാലറിയാവുന്ന കുറച്ച് പേര്ക്കുമെതിരെ കേസെടുത്തത്. സംഭവവുമായി ബന്ധപ്പെട്ട് പോലീസിന് നിരവധി പരാതികള് ലഭിച്ചിരുന്നു. ഇതേ തുടര്ന്നാണ് നടപടി. ഇത് സംബന്ധിച്ച ദൃശ്യങ്ങളും പോലീസ് പരിശോധിച്ചിരുന്നു. ആദ്യം തലതിരിച്ച് പതാക ഉയര്ത്തുകയായിരുന്നു. പിന്നീട് ശരിയായ വിധത്തില് ഉയര്ത്തി.